als_Latn dik_Latn sag_Latn
Viti i Rekordeve
Sonte luhet një nga ndeshjet më të rëndësishme dhe më të zjarrta të sportit më tërheqës në botë. Tre orë pas mesnate, sapo muslimanët të ngrihen nga sofrat e syfyrit fillon ndeshja e katërt e finales së basketbollit amerikan (NBA). Sonte mund të jetë nata e fundit e një kampionati që këtë vit ka thyer shumë rekorde të të gjitha kohërave. Nga ta fillosh më parë? Një djalosh 20-vjecar që nuk ngurron të shënojë 70 pikë në një ndeshje (Booker), një snajper që guxon të shënojë 60 pikë në më pak se 30 minuta (Klay Thompson), një lojtar eksploziv si në frontin e sulmit edhe në atë të mbrojtjes që theu rekordin për më shumë triple-double në një sezon (Westbrook), një garë e cmendur midis këtij të fundit dhe Mjekrës së Houston Rockets.
Viti i kaluar
Kampionati i basketbollit amerikan është i ndarë në dy konferenca, në atë perëndimore dhe ajo lindore. Konferenca perëndimore u dominua nga Golden State Warriors që është skuadra që statistikisht në këtë moment – të paktën për tre vitet e fundit – ka fituar më shumë ndeshje se cdo skuadër tjetër të të gjitha kohërave në NBA. Vitin e kaluar fituan 73 ndeshje dhe humbën vetëm 9- një rekord ky! Konferenca lindore u dominua këtë nga Cleveland Cavaliers që ka një nga lojtarët me dominantë në NBA, dhe që nga konstrukti fizik, eleganca, zhdërvjelltsia e tij atletike dhe nga mënyra se si kontribuon në lojë mund të krahasohet me yllin e Chicago Bulls, me Michael Jordan. Le Bron James – ylli i Cleveland – po merr pjesë për herë të shtatë rrjesht në finalet e NBA që është një rekord me vete që nga koha e Boston Celtics të viteve ’60. Në vitin e kaluar kur Golden State Warriors (GSW) fitoi 73 ndeshje në sezon, dhe kur në finale kaloi përpara 3 me 1, Cleveland mundi që atë buzëqeshje të GSW ta ngrijë me një kthesë që ndodhi për herë të parë përsëri në NBA, duke e kthyer serine nga 3:1 ne 3:4.
Pika e fortë e GSW: Snajpera te vertete nga distanca e larget, dhe mbrojtje e forte.
Pika e fortë e Cleveland: Ka atlete te vertete qe jane gati te pandalshem ne sulm.
Problemi me GSW është se kur mbështetesh vetëm në goditje 3-pikëshe, ndodh ndonjeherë që kur ngec, ngec. Dhe kur nuk te ecen dora, atehere nje kundërshtar i fortë mund të të munde. Perqindja e goditjeve te sakta per GSW ndryshon nga 30% e deri ne 47%. Në dite kur perqindja eshte ne vlerat minimale, GSW e ka te sigurte humbjen kunder nje skuadre si Cavaliers. Dhe kjo përqindje ndryshon nga dita në dite dhe eshte shumë normale. Por ne rastin e Cleveland, pika me e fortë e tyre eshte zhdervjelltesia atletike dhe kjo nuk ndryshon fare brenda nje sezoni. Kjo mund te beje qe Cleveland t’ja vështirësojë shumë punën GSW. Madje edhe një fitore është shumë e mundshme. Le Bron James (LBJ) ka një karrierë të fuqishme, dhe një humbje e katërt rradhazi në tokën e tij mund ti dëmtoje rëndë CV’në e tij, prandaj nuk do të lejojë lehtë një humbje.
Vitin e kaluar James arriti që të përmbysë rezultatin nga 3:1 ne 3:4 në favor te tij. Që këtë vit mund të ndonjë një përmbysje nga 3:0 në 3:4, është njëlloj sikur të parashikosh se 25 Qershor do të bjerë dëbore! Por sonte presim që James të kallajisë mirë e mirë djemtë e artë të Golden State Warriors.
als_Latn als_Latn als_Latn als_Latn als_Latn als_Latn als_Latn als_Latn